jkorsvik/nowiki_second_scrape_merged huggingface dataset:
De förenade FNL-grupperna

De förenade FNL-grupperna (DFFG) var en svensk solidaritetsorganisation, aktiv under Vietnamkrigen. De svenske FNL-gruppenes mål var å bygge en svensk opinion til støtte for FNL og Vietnam, mot USA som de mente drev en imperialistisk krig.
DFFG ble dannet i april 1966, som en sammenslutning av flere FNL-grupper som hadde vokst fram på ulike steder i Sverige. 
PÅ DFFGs tredje konferanse 19.-20. august 1967 besluttet man å danne et forbund, og valgte forbundsledelse med Sköld Peter Matthis som leder. Det ble vedtatt at medlemmene skulle arbeide for følgende paroler:

USA ut av Vietnam
Støtt Vietnams folk på deres egne vilkår
Bekjemp USA-imperialismenI april 1968 hadde 70 lokalgrupper sluttet seg til DFFG. Organisasjonen jobbet blant annet med å spre DFFGs eksterne tidsskrift Vietnambulletinen og med pengeinnsamling til FNL.Den svenske organisasjonen og opinionen utviklet seg raskt. I mai 1970 ble det gjennomført en demonstrasjon utenfor USAs ambassade i Stockholm. 10 000 deltok. Det var da etablert DFFG-grupper 110 steder, med salg av blader og bøsseinnsamling på gater og torg. Vår og høst ble det gjennomført såkalte «Vietnamuker» med konsentrert aktivitet. Vietnambulletinen hadde et opplag på 50 000 eksemplarer. I FNL-innsamlingen hadde man nådd 2,7 millioner - i datidens svenske kroneverdi. Samtidig ble det systematisk avviklet studiesirkler i regi av DFFG, og ført løpende diskusjoner blant annet i det interne medlemsbladet FNL i Sverige (FNL/S). 
Fram til USAs nederlag i Vietnam utviklet DFFG seg til å bli en av de største svenske folkebevegelsene, med over 200 lokalavdelinger. DFFGs blad passerte 60 000 i trykt opplag på det høyeste, og innsamlingen til FNL passerte 10 millioner svenske kroner. Da Vietnamkrigen spredte seg til Laos og Kambodsja ble organisasjonens målsetting utvidet til å støtte motstanden i disse landene. 
I 1968 hadde DFFG etablert eget plateforlag, Befria Södern. Blant aktivistene ble det startet flere sanggrupper, og fram til 1975 ble det utgitt sju plater med solidaritetsmusikk.Den raskt voksende svenske FNL-bevegelsen var de første årene på 1970-tallet et forbilde for norske Vietnam-aktivister, som organiserte seg på samme vis i FNL-grupper i Solidaritetskomiteen for Vietnam.
Både i Norge og Sverige ble FNL-gruppene bredt organisert, der alle som støttet parolegrunnlaget kunne delta. Men begge steder var ml-bevegelsen sentral i organiseringen. I Sverige hadde KFML (Kommunistiska Förbundet Marxist-Leninisterna) stor innflytelse i DFFG. 


== Ledere ==
Da FNL-gruppene fra august 1967 ble fastere organisert ble det også valgt forbundsstyre og «ordförande» for DFFG.
Sköld Peter Matthis (valgt august 1967)
Ulf Karlström (juni 1969)
Ulf Mårtensson (juni 1970]
Margareta Sörenson, født Cederholm (juni 1975)
Marie Bökman (mars 1978)


== Referanser ==


== Litteratur ==
Åke Kilander: Vietnam var nära : En berättelse om FNL-rörelsen och solidaritetsarbetet i Sverige 1965-1975, Leopard Förlag (Stockholm 2007)
Mats Örbrink og Christer Lundgren: FNL-rörelsen i Sverige - en historik, DFFGs skriftserie 14, Stockholm 1973
Alf Knutsen

Alf Knutsen (født 6. februar 1965) er en norsk musiker, forfatter og gründer fra Herøy kommune i Nordland. Han er utdannet kirkemusiker og pedagog fra Norges musikkhøgskole og Universitetet i Oslo. Knutsen er opphavsmann sammen med Sigurd Slåttebrekk til Redningsskøyta Elias. og har skrevet flere manus og sanger som bygger på konseptet. Knutsen har også skrevet kirkespillet Petter om salmedikteren Petter Dass.Han er forfatter av de interaktive sangbøkene Salmesang og Julesang på forlaget Cappelen Damm - også kalt «Karaokesalmebøkene». Knutsen ble i 2007 tildelt Herøy kommunes kulturpris.


== Bibliografi ==
Redningsskøyta Elias (1999, Forlaget Elias)
Elias og Nordlyset (1999, Forlaget Elias)
Elias - diverse bøker basert på tv/film (2005-2017, Cappelen Damm)
Band eller orgel – ja takk! (2014, Eide forlag)
Salmesang (2015, Cappelen Damm)
Julesang (2016, Cappelen Damm)


=== Dramatikk ===
Redningsskøyta Elias – Helaftens famileforestilling, Nordland Teater (2010)
Kirkespillet Petter – Nordland teater (2018)


== Referanser ==
Ersta Sköndal högskola

Ersta Sköndal Bräcke högskola er en privat høgskole ved Stigbergsgatan i bydelen Södermalm sør for Stockholm sentrum og på øyen Hisingen i Göteborg. Høgskolen bedriver utdannelse på grunn-nivå og avansert nivå, samt forskning i sykepleie, sosialarbeid, sykepleieetikk, psykoterapi, diakoni, teologi og kirkemusikk. Høgskolen ble grunnlagt 1. januar 1998 gjennom en sammenslåing av høgskoleutdanninger, forskningsvirksomheter og videreutdanningsprogram ved Ersta diakonisällskap og stiftelsen Stora Sköndal. Høgsolens institusjoner er fordelt på tre campus – Ersta, Stora Sköndal og Bräcke, med tilsammen ca 1400 studenter.
C1W atomreaktor

C1W atomreaktor var en atomreaktor som ble brukt av US Navy for å produsere elektrisitet og kraft til fremdrift ombord i krigsskip. Reaktoren som var en trykkvannsfisjonsreaktor ble utviklet til, og brukt i verdens første atomdrevne overflate krigsskip, USS «Long Beach» (CGN-9). Skipet hadde to reaktorer av typen C1W.
C1W står for:

C = plattformen er krysser (cruiser)
1 = første generasjon reaktorkjerne fra produsenten
W = Westinghouse
A’ Chrois

A' Chrois er et fjell i Arrochar Alps nordvest for Arrochar i Argyll, ikke så langt fra Glasgow. A' Chrois ligger nord for Arrochar ved bunnen av Loch Long og har en høyde på 848 meter over havet. Fjellet danner en rygg som starter med Ben Arthur The Cobbler i syd ved Ardgartan via Beinn Narnain til A' Chrois i nord ved Glen Loin, synlig fra Loch Lomond. 


== Referanser ==
A’ Mhaighdean

A' Mhaighdean er et fjell nord i Skottland med status som munro. Den ligger 13 km nord for Kinlochewe, men er lettest å nå fra Poolewe, langs en privatvei sydøstover til Kernsary. 
Fjellet består av gneis.
ABC 80

ABC 80 (Advanced BASIC Computer 80) var en 8-biters hjemmedatamaskin utviklet av det svenske selskapet Dataindustrier AB (DIAB) og først produsert av Scandia Metric, senere av Luxor AB i Motala i Sverige. Datamaskinen ble introdusert på markedet i august 1978.ABC 80 var populær i Sverige takket være all den svenskspråklige programvaren som var tilgjengelig, samt den sterke BASIC-dialekten. Den kunne likevel ikke stå mot senere datamaskiner med fargegrafikk og bedre lyd, selv da det etterhvert kom en billigere utgave som kunne kobles til et fjernsyn istedenfor en monitor. 
I kontormarkedet hadde Luxor fotfeste litt lenger med ABC 800 som hadde større skjermoppløsning og mer minne. Luxor prøvde å konkurrere mot IBM-kompatible PC-er med ABC 1600- og 9000-seriene med det UNIX-baserte operativsystemet ABCenix, uten suksess.


== Kilder ==
Pär Rittsel (10. september 2010). «Legenden bakom ABC 80» (svensk). IDG. Besøkt 14. februar 2019. 
Pär Rittsel (11. september 2010). «Datorn som förändrade Sverige» (svensk). IDG. Besøkt 14. februar 2019. 


== Referanser ==


== Eksterne lenker ==
(sv) ABC80 Databasen – Nettsted dedikert til ABC 80.
(sv) «Annovis vecka 8 från Luxor Datorer AB Arkivert 14. februar 2019 hos Wayback Machine.» – Reklameartikkel om ABC 9000.
(sv) Historien om DIAB - Dataindustrier AB
Tarjei Rygnestad

Tarjei Rygnestad (født 26. juli 1954, død 2. februar 2013) var en norsk spesialist i anestesiologi og klinisk farmakologi ved Norges teknisk-naturvitenskapelige universitet i Trondheim, og som også arbeidet som overlege ved Smertesenteret ved St. Olavs hospital i Trondheim.
Rygnestad ledet Den rettsmedisinske kommisjon som godkjente Sørheim/Husby-utredningen under rettssaken mot Anders Behring Breivik.


== Referanser ==
Hadsundbroen

Hadsundbroen er en klaffebro som knytter sammen Hadsund Syd og Hadsund over Mariagerfjord i Danmark. Den ble innviet 10. november 1976. 
Hadsundbroen er 252 meter lang og 21,6 meter bred.


== Kilder ==
Fakta om Hadsundbroen


== Eksterne lenker ==
(en) Hadsundbroen – kategori av bilder, video eller lyd på Commons
Rettspsykiatrisk undersøkelse

Rettspsykiatrisk undersøkelse er i norsk straffeprosess en psykiatrisk undersøkelse som gjennomføres for å undersøke om siktede var tilregnelig i gjerningsøyeblikket (og dermed ikke kan straffes, jf. straffeloven § 44), om vedkommende i så fall har fare for tilbakefall og bør idømmes tvungent psykisk helsevern (jf. straffeloven § 39), eller om siktede har vært under en bevissthetsforstyrrelse som kan påvirke straffeutmålingen (jf. straffeloven § 56 punkt c og d) selv om han anses tilregnelig.
Retten bestemmer om det skal utføres en rettspsykiatrisk undersøkelse. Undersøkelsen utføres av en psykiatrisk sakkyndig.


== Referanser ==
Karl Heinrik Melle

Karl Henrik Melle (født 29. september 1959) er en norsk overlege og psykiater. Melle har siden 2000 jobbet som privatpraktiserende innenfor psykisk helsevern i Trondheim, og er avdelingsleder ved Brøset Sykehus underlagt St. Olavs hospital. 
Melle var leder for Den rettsmedisinske kommisjon (DRK) som vurderte Sørheim/Husby-utredningen og Aspaas/Tørrissen-utredningen under rettssaken mot Anders Behring Breivik. Den 27. februar 2013 ble han oppnevnt til ny leder av DRK av Justis- og beredskapsdepartementet.Melle bruker navneformen Heinrik i profesjonelle sammenhenger.


== Referanser ==
Shanghai senter for mental helse

Shanghai senter for mental helse (forenklet kinesisk: 上海市精神卫生中心; tradisjonell kinesisk: 上海市精神衛生中心; pinyin: Shànghǎishì Jīngshén Wèishēng Zhōngxīn), også kjent som Shanghai psykologisk konsultative senter, er et hospital i Shanghai i Folkerepublikken Kina som er innrettet mot behandling av psykisk sykdom. Det ble grunnlagt i 1935 som Puci Rehabilitation Hospital. 


== Eksterne lenker ==
Offisielt nettsted 
(en) Shanghai Mental Health Center – kategori av bilder, video eller lyd på Commons
Görel

Kvinnenavnet Görel er et norrønt navn brukt i Sverige. Det stammer fra det danske navnet Gerhild.


== Utbredelse ==
Tabellen nedenfor gir en detaljert oversikt over populariteten til kvinnenavnet Görel  i noen av de landene hvor statistikk er tilgjengelig.


== Referanser ==
Omar Ali Juma

Omar Ali Juma (født 26. juni 1941, død 4. juli 2001) var en tanzaniansk politiker som var landets sjuende visepresident fra 28. november 1995 til 13. juli 2001. Før dette hadde han blant annet vært Zanzibars regjeringssjef fra 25. januar 1988 til 1. november 1995.


== Eksterne lenker ==
Political Leaders: Tanzania
Mizengo Pinda

Mizengo Kayanza Peter Pinda (født 1948) er en tanzaniansk politiker. Han var landets statsminister fra 2008 til 2015. 
Han studerte til bachelorgrad ved Universitetet i Dar-es-Salaam 1974. Fra 1982 til 1992 var han privatsekretær for presidentene Julius Nyerere og Ali Hassan Mwinyi. I 2000 ble han første gang innvalgt i nasjonalforsamlingen for valgkretsen Mpanda Øst og det statsbærende partiet Chama cha Mapinduzi (CCM). Samme år ble han utnevnt til viseminister ved statsminister Frederick Sumayes kontor. I 2005 ble han forfremmet til minister ved statsminister Edward Lowassas kontor. Da Lowassa måtte avgå, ble han statminister fra 9. februar 2008. 27. november 2014 ble han avslørt for grov korrupsjon, og han måtte trekke seg 5. november 2015. Han forsøkte han å bli valgt til leder av CCM, men nådde ikke opp. Han erklærte samme år at han ikke ville stille til gjenvalg for plass i nasjonalforsamlingen.


== Referanser ==
Flatmark stoppested

Flatmark stoppested er et tidligere stoppested på Raumabanen i Romsdalen 88 km fra Dombås. Stasjonen ble bygget samtidig med jernbanestrekningen, mellom 1920 og 1924. Stasjonsbygningen, som ble revet i 1984, var tegnet av Norges Statsbaners arkitektkontor ved Gudmund Hoel og Bjarne Friis Baastad. Stoppestedet hadde vanntårn, som også er revet. Vannbeholderen - en naglet tank som trolig rommet 20-30 tonn vann - finnes ennå. Den ligger på siden ovenfor et jorde på Flatmark og er synlig fra veien. 
1953 ble stoppestedet ubetjent, 1973 ble det nedgradert til holdeplass. Fra 1988 stoppet ingen passasjertog mer på stedet, og 1990 ble stoppestedet nedlagt.
Før Romsdalen fikk jernbane var det skysstasjon (fra 1820) på Flatmark med hesteskyss opp dalen til Ormem (Ormheim) eller nedover til Horgheim. Dette var en av åtte skysstasjonen mellom Åndalsnes/Veblungsnes og Dombås. Da turisttrafikk med skip begynte på 1880-tallet ble turistene skysset til Flatmark og Ormem.


== Litteratur ==
Thor Bjerke og Finn Holom (2004). Banedata 2004. Hamar/Oslo: Norsk Jernbaneklubb/Norsk Jernbanemuseum. s. 96–97. ISBN 82-90286-28-7. 
Andreas Normann (1994). Raumabana. Åndalsnes: Rauma kulturstyre. s. 56–58. ISBN 82-91317-01-1. 
Aasmund Dahl, red. (1988). Bygningsregistrering: Hamar distrikt: Raumabanen. NSB Arkitektkontoret. s. 98–103. 


== Referanser ==


== Eksterne lenker ==
(no) Flatmark stoppested i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Raumabanen
https://web.archive.org/web/20040815215640/http://fuv.hivolda.no/prosjekt/oddbjornalnes/stasjoner.htm#Flatmark_stasjon.
Stasjonene langs Raumabanen på raumabanen.net
Liste over Zanzibars presidenter

Dette er ei liste over Zanzibars presidenter.


== Presidenter ==
      ASP
      CCM
Datoer i kursiv indikerer en de facto fortsettelse av embetet.


== Se også ==
Liste over Zanzibars visepresidenter
Liste over Zanzibars regjeringssjefer
Liste over Tanganyikas statsoverhoder
Liste over Tanzanias presidenter
Liste over Tanzanias visepresidenter
L’Oratoire Saint-Antoine

L'Oratoire Saint-Antoine er et kapell i byen Calvi på Korsika. Kappelet ble bygget mellom 1510 og 1513 og det ble gjort restaureringsarbeid på kirken i 2006. Kapellet har et av Korsikas eldste altere som ble bygget i Sør-Frankrike på tidlig 1600-tallet. Katedralen er idag en av de mest kjente og besøkte attraksjonene i Calvi. Kirkerommet har sitteplasser til 180 mennesker.
Lora stoppested

Lora stoppested er et tidligere stoppested på Raumabanen. Stoppestedet ble bygget samtidig med jernbanestrekningen, mellom 1917 og 1921. Stasjonsbygningen var tegnet av Norges Statsbaners arkitektkontor ved Gudmund Hoel og Bjarne Friis Baastad.
1970 ble stoppestedet ubetjent. Fra 1988 ble det kun brukt som kryssingsspor, og 1990 ble det helt nedlagt.


== Litteratur ==
Thor Bjerke og Finn Holom (2004). Banedata 2004. Hamar/Oslo: Norsk Jernbaneklubb/Norsk Jernbanemuseum. s. 96–97. ISBN 82-90286-28-7. 
Andreas Normann (1994). Raumabana. Åndalsnes: Rauma kulturstyre. s. 149. ISBN 82-91317-01-1. 
Aasmund Dahl, red. (1988). Bygningsregistrering: Hamar distrikt: Raumabanen. NSB Arkitektkontoret. s. 44–49. 


== Eksterne lenker ==
(no) Lora stoppested i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Raumabanen
Bane Nor eiendom om stoppestedet
Høgskulen i Volda om stoppestedet
Stasjonene langs Raumabanen på raumabanen.net
Reggie Fils-Aime

Reginald «Reggie» Fils-Aimé (født 25. mars 1961 i Bronx i New York City) er en tidligere president og chief operating officer (COO) for Nintendo of America, den nordamerikanske divisjonen av det japanske videospillfirmaet Nintendo. Før dette var han eksekutiv visepresident for salg og markedsføring. Han fikk kjendisstatus etter sin opptreden for Nintendos 2004 E3 pressekonferanse.


== Biografi ==
Reggie Fils-Aimé ble født av innvandrere fra Haiti, som flyttet til USA på grunn av konflikt med politiske syn med Flis-Aimés besteforeldre. Han ble født i The Bronx. og tok artsium på Brentwood High School på Long Island og ble tatt opp til Cornell University i 1979. Mens han gikk på Cornell, var han president for en av skolens Phi Sigma Kappa avdelinger. Han skaffet seg en Bachelor of Science i applied economics i 1983.


== Referanser ==


== Eksterne lenker ==
(en) Reggie Fils-Aimé – kategori av bilder, video eller lyd på Commons 
(en) Reggie Fils-Aime på Internet Movie Database 
(en) Reggie Fils-Aime hos Behind The Voice Actors 
(en) Reggie Fils-Aime på Twitter
Bottheim stoppested

Bottheim stoppested er et tidligere stoppested på Raumabanen. Stoppestedet ble bygget samtidig med jernbanestrekningen, mellom 1917 og 1921. Stasjonsbygningen, som i dag er revet, var tegnet av Norges Statsbaners arkitektkontor ved Gudmund Hoel og Bjarne Friis Baastad.
1964 ble stoppestedet ubetjent, 1973 ble det nedgradert til holdeplass. Fra 1988 stoppet ingen passasjertog mer, og 1990 ble stoppestedet helt nedlagt.


== Litteratur ==
Thor Bjerke og Finn Holom (2004). Banedata 2004. Hamar/Oslo: Norsk Jernbaneklubb/Norsk Jernbanemuseum. s. 96–97. ISBN 82-90286-28-7. 
Andreas Normann (1994). Raumabana. Åndalsnes: Rauma kulturstyre. s. 151. ISBN 82-91317-01-1. 
Aasmund Dahl, red. (1988). Bygningsregistrering: Hamar distrikt: Raumabanen. NSB Arkitektkontoret. s. 22–27. 


== Eksterne lenker ==
Stasjonene langs Raumabanen på raumabanen.net
NSBs bygningsregistrering fra Raumabanen
Chama cha Mapinduzi

Chama cha Mapinduzi (CCM; swahili for Revolusjonspartiet) er det regjerende politiske partiet i Tanzania. Partiet blei oppretta 7. februar 1977 under ledelse av Julius Nyerere, ved at fastlandstanzanias største parti, Tanganyika African National Union (TANU) og Zanzibars største parti, Afro-Shirazi Party (ASP), slo seg sammen.
TANU/CCM har dominert tanzaniansk politikk siden Tanganyika blei selvstendig i 1962. Etter at TANU og ASP slo seg sammen har partiet også dominert på Zanzibar, men der har de imidlertid fått mer motstand fra Civic United Front (CUF). CCM var det eneste lovlige partiet fram til juli 1992, da endringer i grunnloven og en rekke andre lover gjorde det tillatt med andre partier enn CCM.


== Valgoppslutning ==
CCM har vunnet alle valg i Tanzania (både presidentvalg og valg til nasjonalforsamlinga) på nasjonalt nivå og i Zanzibar på sjølstyringsnivå siden flerpartisystemet blei innført: 1995, 2000, 2005, 2010, 2015 og 2020.
I det nasjonale president- og nasjonalforsamlingsvalget i 2005 vant daværende utenriksminister Jakaya Kikwete 80,28 % av stemmene. Av de 232 setene som velges direkte vant CCM 206.
I valgene i 2010 blei Kikwete gjenvalgt med 62,8 % av stemmene, mens CCM vant 186 av de 239 direktevalgte setene i nasjonalforsamlinga.


== Ledere ==
TANU/CCM har hatt fem ledere gjennom historien, som alle har vært Tanzanias president mens han har vært formann. Den første lederen, fra 1954 til 1990, var Julius Nyerere (president i Tanganyika 1962–1964, president i Tanzania 1964–1985); den andre, fra 1990 til 1996, var Ali Hassan Mwinyi (president i Tanzania 1985–1995); den tredje, fra 1996 til 2006, var Benjamin Mkapa (president i Tanzania 1995–2005); den fjerde, Jakaya Kikwete var president 2005 til 2015 og leder fra 2006; den femte, John Magufuli var formann og president fra 2015 til sin død i 2021.


== Eksterne lenker ==
Offisielt nettsted
(en) Chama Cha Mapinduzi – kategori av bilder, video eller lyd på Commons  (engelsk)
Offisielt nettsted
(en) Chama Cha Mapinduzi – kategori av bilder, video eller lyd på Commons  (swahili)
Rødbølbrua

Rødbølbrua er to parallelle motorveibruer på E18 sør i Vestfold. De er 163 meter lange og har til sammen fire kjørefelt. Bruene er platebruer i betong med seks spenn hver.


== Referanser ==
Henrik Day Poulsen

Henrik Day Poulsen (født 9. oktober 1965) er en dansk forfatter og spesiallege i psykiatri, med fokus på kriminelle med personlighetsforstyrrelser. Poulsen har vært med på å utarbeide over 100 mentalundersøkelser av kriminelle i Danmark.
Han har også utgitt en rekke publikasjoner om psykopater og abnorme lovovertredere. Poulsen var en sterk kritiker av Husby/Sørheim-utredningen under rettssaken mot Anders Behring Breivik. 


== Litteratur ==
Poulsen, Henrik Day (2000). Coercion in psychiatry - The Diagnostic Pattern, Patients' Perceived Coersion, And Validation Of The Official Statistics On Involuntary Commitments. Munksgaard Bogklub. ISBN Department of Psychiatric Demography, Institute for Basic Psychiatric Research, Psychiatric Hospital in Aarhus, Aarhus University Hospital. 
Poulsen, Henrik Day; Henrik, Peter Gottlieb (2001). Ret og tvang i psykiatrien. Munksgaard Bogklub. ISBN 978-87-7936-163-8. CS1-vedlikehold: Flere navn: forfatterliste (link)
Poulsen, Henrik Day (2004). Psykopater. Munksgaards Bogklubber. ISBN 978-87-7936-447-9. 
Poulsen, Henrik Day (2005). Psykopater – Fanatikere – Når Mennesker Bliver Ekstreme. Documentas. ISBN 978-87-91345-50-0. 
Poulsen, Henrik Day (2005). Magt mellom mennesker – Karriere, kamp og kynisme. Documentas. ISBN 978-87-91345-47-0. 
Poulsen, Henrik Day (2005). Fanatikere – Når Mennesker Bliver Ekstreme. Gyldendals Bogklubber. ISBN 978-87-03-00753-3. 
Poulsen, Henrik Day (2005). Tvang, kriminalitet og psykisk sykdom. Psykiatrifonden. ISBN 978-87-90420-45-1. 
Poulsen, Henrik Day (2005). Det opmærksomhedskrævende barn. Gyldendals Bogklubber. ISBN 978-87-03-00717-5. 
Poulsen, Henrik Day (2007). Det opmærksomhedskrævende barn (ebok). Gyldendal Akademisk. ISBN 978-87-628-0694-8. 
Poulsen, Henrik Day (2008). Psykopater – Når mennesker bliver hensynsløse og farlige. Documentas. ISBN 978-87-7063-036-8. 
Poulsen, Henrik Day; Krebs, Katrine (2008). Kvinder der lever farligt. Documentas. ISBN 978-87-7063-004-7. CS1-vedlikehold: Flere navn: forfatterliste (link)
Poulsen, Henrik Day; Simonsen, Erik; Lublin,Henrik; Knop, Joachim; Steens, Anne Sofie (2010). Basisbog i psykiatri. Munksgaard Danmark. ISBN 978-87-628-0983-3. CS1-vedlikehold: Flere navn: forfatterliste (link)
Poulsen, Henrik Day; Damm, Dorte; Thomsen, Per Hove (2011). Et liv i kaos. 2. udgave, Hans Reitzel. ISBN 978-87-412-5515-6. CS1-vedlikehold: Flere navn: forfatterliste (link)
Seierstadbrua

Seierstadbrua er to parallelle motorveibruer på E18 sør i Vestfold. De er 288 meter lange og har til sammen fire kjørefelt. Bruene er platebruer i betong med ti spenn hver.   


== Referanser ==
Rakhine (stat)

Rakhine (burmesisk: ရခိုင်ပြည်နယ်,  tidligere Arakan) er en delstat i Myanmar. Delstaten ligger på vestkysten ved Bengalbukta. Hovedstad er Akyab. 
I nord skilles den sørlige delen av Bangladesh fra delstaten Rakhine i Myanmar av Naf-elven.Mer enn 200 000 av rohingya-folket har flyktet delstaten, og lever som flyktninger i Bangladesh.Distriktene i Rakhine er, sortert etter folketelling i 2014:

Sittway – 535 583
Myauk U – 669 131
Kyaukpyu – 439 923
Thandwe – 357 840
Maungtaw – 96 330


== Referanser ==


== Eksterne lenker ==
(en) Rakhine State – kategori av bilder, video eller lyd på Commons
Flekksteinbit

Flekksteinbit (Anarchichas minor) er en fisk i steinbitgruppen. Den blir om lag 180 cm og 26 kg, og blir kjønnsmoden etter 7–10 år.
I Norge er den utbredt fra Vest-Norge til Svalbard.


== Referanser ==


== Eksterne lenker ==
(en) flekksteinbit – oversikt og omtale av artene i WORMS-databasen 
(en) flekksteinbit i Global Biodiversity Information Facility 
(no) flekksteinbit hos Artsdatabanken 
(sv) flekksteinbit hos Dyntaxa 
(en) flekksteinbit hos FishBase 
(en) flekksteinbit hos ITIS 
(en) flekksteinbit hos NCBI 
(en) Kategori:Anarhichas minor – bilder, video eller lyd på Wikimedia Commons 
(en) Anarhichas minor – galleri av bilder, video eller lyd på Wikimedia Commons 
Anarhichas minor – detaljert informasjon på Wikispecies
Bislett Kebab House

Bislett Kebab House er en norsk gatekjøkkenkjede, og selger primært kebab og brus, selv om de også har hamburger og pizza på menyen. Det første utsalgsstedet ble opprettet i Pilestredet i Oslo, i år 1995.Kjeden eies av de fem Aziz-brødrene Tariq, Nasir, Mudassaer, Mobashir og Moshin, som alle eier en femtedel hver gjennom selskapet Aziz Invest. Selskapet hadde i 2018 en omsetning på 125,8 millioner kroner, og et resultat etter skatt på 20,7 millioner.


== Restauranter ==
Kjeden har åtte restauranter, alle lokalisert i Osloområdet. Disse er på Bislett, i Pilestredet, på Grünerløkka, Linderud, Sandaker, Carl Berner, Prinsdal, Kalbakken, Lillestrøm og Lørenskog.


== Opptøyene ved åpning av restaurant i Prinsdal ==
Den 9. mai 2012 åpnet Bislett Kebab House sin 5. restaurant, denne i Prinsdal, og i den forbindelse ønsket de å dele ut gratis kebab fra klokka 17 på ettermiddagen. Tilbudet ble mer populært enn forventet, og rundt 1000 mennesker dukket opp. Det brøt ut slåsskamper mellom noen av de fremmøtte, og kjeden ble i samråd med Politiet enige om å avslutte tilbudet før det hadde begynt. Opptrinnet ble omtalt i både Dagbladet, Verdens Gang og Aftenposten.


== Referanser ==